proxectonos/corpus_dominio_legal_administrativo_tmp huggingface dataset:
16/04/2015 | Administración LocalMunicipal
Brión
Aprobación de padróns da taxa polos servizos da Escola Infantil Municipal do mes de abril de 2015

ANUNCIO APROBACION PADRONS TAXA POLOS SERVIZOS DA ESCOLA INFANTIL MUNICIPAL MES DE ABRIL DE 2015 Mediante resolución de Alcaldía de data de 8 de abril de 2015 aprobouse o padrón da escola infantil municipal correspondente ao mes de abril de 2015. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns De conformidade coa Ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real decreto lexislativo 2/2004, de 5 de marzo, polo que se aproba o texto refundido da Lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes, a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei xeral tributaria, fíxase como prazo de pago en período voluntario, dende o 20 de abril ao 22 de xuño de 2015. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan Brión, 9 de abril de 2015. O alcalde José Luís García García
16/04/2015 | Administración LocalMunicipal
A Capela
Adxudicación de subministro

ANUNCIO Adxudicación de subministro Por resolución da Alcaldía de data 23 de marzo de 2015, adxudicouse a subministración á que se dá publicidade aos efectos do establecido no artigo 154 do texto refundido da Lei de contratos do sector público aprobado polo RD Lexislativo 3/2011 do 14 de novembro, incluída no convenio 13/2015 coa Deputación Provincial da Coruña.1. Entidade adxudicadora. a) Organismo: Concello da Capela. b) Dependencia que tramita o expediente: Secretaría. c) Dirección de internet do perfil do contratante: www.concellodacapela.es 2. Obxecto do contrato. Tractor compacto con trituradora de 180 para limpeza de vías municipais e trituradora de 130 para a limpeza de parques e xardíns.3. Tramitación e procedemento. a) Tramitación: ordinaria. b) Procedemento: negociado sen publicidade.4. Orzamento base de licitación.39.583,03 € 5. Adxudicación. a) Data: 9 de abril de 2015. b) Contratista: Talleres Churrillo, S. L. c) Importe de adxudicación: 39.400 €. A CAPELA, 9 de abril de 2015. O alcalde Manuel Meizoso López
16/04/2015 | Administración LocalMunicipal
Culleredo
Economía, Facenda e Réxime Interior
Investigación camino público VP352, sito no Casal

A instancias de Don Pedro Aurelio Joan C Astals Ayetebe se resolve iniciar o procedemento de investigación sobre a titularidade do camiño identificado como VP352 e publicar o acordo no BOP e no taboleiro de anuncios da Corporación durante o prazo de quince días hábiles. No prazo de un mes, contado desde o día seguinte ao que deba darse por terminada a publicación do anuncio no taboleiro da corporación, poderán as persoas afectadas polo expediente de investigación alegar por escrito canto estimen conveniente ao seu dereito ante a Corporación, achegando todos os documentos en que funden as súas alegacións. Culleredo, 9 de abril de 2015 O Alcalde-presidente Asdo. Julio Sacristán de Diego
16/04/2015 | Administración LocalMunicipal
Neda
Información pública do expediente de desafectación da parcela do Centro de Saúde

O Pleno do Concello de Neda, en sesión ordinaria celebrada o día 26 de marzo do 2015, acordou, por maioría absoluta, incoar expediente de desafectación da parcela do Centro de Saúde de Neda, cambiando a súa cualificación de ben de dominio público pola de ben de carácter patrimonial, coa finalidade de cedelo posteriormente ó Servizo Galego de Saúde. O expediente queda sometido a información pública polo prazo dun mes a contar dende o día seguinte ó da publicación do presente anuncio no Boletín Oficial de A Coruña e no taboleiro de anuncios do Concello. Ó longo deste prazo, os interesados poderán presentar as alegacións que estimen oportunas. Neda, 9 de abril de 2015 O Alcalde, Asdo/ José Ignacio Cabezón Lorenzo
16/04/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 6 de abril de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica. Núm. expte.: IN407A 2015/084-1

Resolución do 6 de abril de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica. Núm. expte.: IN407A 2015/084-1. Núm. Expte.: IN407A 2015/084-1 Solicitante: Electra de Santa Comba, S. L. Denominación: LMTS LUGO 63 - GUISANDE II e CT ARMAN LOIS - Santa Comba. Concello: Santa Comba. Características técnicas: ● Instalación e montaxe de CT interior ARMAN LOIS, en edificio de obra civil, incluíndo 3 celas de media tensión: 2 celas entrada/saída de liña motorizadas e unha cela de protección mediante fusibles para un transformador de 400 KVA. ● Instalación e montaxe de dúas celas de entrada/saída de liña motorizadas, orixe e fin da liña nos CTs LUGO 63 e GUISANDE II (Expte. IN407A 2012/204), respectivamente. ● Tramo de liña de media tensión soterrada de 20 kV e 1325 m. entre o CT LUGO 63 e o CT GUISANDE despois de entrar e saír no CT ARMAN LOIS (proxectado), en simple circuito con condutor RHZ1 2OL 12/20 kV 3x(1x240 Al) Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 6 de abril de 2015. O xefe territorial Isidoro Martínez Arca
16/04/2015 | Administración LocalMunicipal
Santa Comba
Formalización contrato administrativo. Obra POS/2014, financiada pola Deputación Provincial da Coruña

a) Organismo: Concello de Santa Comba (A Coruña). b) Dependencia que tramita o expediente: secretaría municipal -adxunto a secretaría- c) Número de expediente: 14.2100.0173.0 / 2/2014 (POS 2014) d) Dirección de internet do perfil de contratante: http://santacomba.es ou a Plataforma de Contratos Públicos de Galicia a) Tipo: obras. b) Descrición: Aglomerado Santa Sabiña ós Picotos c) Lote (de ser o caso): Non procede. d) CPV (Referencia de nomenclatura): 45233222-1 (Traballos de pavimentación e asfaltado) e) Acordo marco (se procede): Non procede. f) Sistema dinámico de adquisicións (se procede): Non procede. g) Medio de publicación do anuncio de licitación: Invitación mínimo a tres empresas capacitadas (artigo 178.1 TRLCSP). h) Data de publicación do anuncio de licitación: Invitación mínimo a tres empresas capacitadas (artigo 178.1 TRLCSP). a) Tramitación: ordinaria. b) Procedemento: procedemento negociado sen publicidade.4. Valor estimado do contrato: 86656,34 euros.5. Orzamento base de licitación: Importe neto: 86656,34 euros. Importe total: 104854,17 euros. a) Data de adxudicación: 27/02/2015. b) Data de formalización do contrato: 8 de abril de 2015. c) Contratista: Obras y Viales de Galicia, SL. d) Importe ou canon de adxudicación. Importe neto: 86656,34 euros. Importe total: 104854,17 euros. e) Vantaxes da oferta adxudicataria: por resultar a oferta economicamente máis vantaxosa para os intereses da Administración ao acadar a maior puntuación das ofertas admitidas despois de ponderarse os criterios de valoración que se establecen no prego de cláusulas administrativas particulares que rexen a licitación. En Santa Comba, 08/04/2015 A alcaldesa María Josefa Pose Rodríguez
16/04/2015 | Administración LocalMunicipal
Boiro
Procedemento sancionador en materia de tráfico. Notificación de denuncias a interesados non localizados

Despois de intentarse, en dúas ocasións, sen efecto por parte deste Concello as notificacións de denuncia por suposta infracción da normativa vixente en materia de tráfico que a continuación se relacionan, procédese á súa práctica mediante o presente edicto, de acordo co establecido no artigo 59.5 e 61 da Lei 30/1992, do 26 de novembro (en diante, LPA), o que se fai público para coñecemento dos interesados, aos cales debe servir este edicto de notificación individual, coas seguintes advertencias. Procedemento sancionador. Instrutor: o técnico de administración xeral de Secretaría. Este poderá ser recusado de acordo cos arts.28 e 29 LPA. Órgano sancionador: o alcalde (art.71.4 da Lei 18/2009, do 23 de novembro, pola que se modifica o texto articulado da Lei sobre tráfico, circulación de vehículos de motor e seguranza viaria, aprobado polo RDL 339/1990, do 2 de marzo, –LT, en diante–). Inicio: notificación da denuncia. O interesado poderá realizar o pagamento da multa cos efectos previstos no art.80 LT no prazo de 20 días naturais desde a notificación. Caducidade: un ano despois da data de inicio, salvo causas de suspensión (art.92.3 LT). Nos recursos, o silencio será desestimatorio. Identificación: se non fose Vde. o condutor no momento da infracción, no prazo de 15 días naturais, deberá identificalo indicando nome e dous apelidos, DNI e domicilio. No caso de incumprimento será sancionado por infracción moi grave (art.65.5. j) LT). Alegacións: poderá formular alegacións no prazo de 20 días naturais indicando o número de expediente. Se non se presentan alegacións, a notificación da denuncia producirá o efecto de acto resolutorio do procedemento sancionador. Esto supón que non se ditará resolución sancionadora e que a sanción poderase executar transcorridos trinta días naturais desde a súa notificación (art.81.5 LT). Pagamento: pode realizarse mediante xiro postal ou en ABANCA no número de conta ES72-2080-0308-4531-1000-0117, coa redución do 50% sobre a contía correspondente, durante os 20 días naturais seguintes á notificación, cos efectos previstos no artigo 80 LT. Documentos: poderá coñecer, en calquera momento o estado de tramitación do procedemento e obter copias dos seus documentos. (RXC) Regulamento xeral de circulación (RD 1428/2003) (LT) Lei 18/2009, do 23 de novembro, sobre tráfico Boiro, 7 de abril de 2015. O alcalde Juan José Dieste Ortigueira
16/04/2015 | Administración LocalMunicipal
Santa Comba
Información pública. Modificación créditos núm.1/2015 de competencia do Pleno

O Pleno da Corporación municpal, en sesión ordinaria celebrada o día 26 de marzo de 2015, acordou a aprobación inicial do expediente de modificación de créditos núm.1/2015 de competencia de Pleno, coa modalidade de transferencia de créditos. En cumprimento do disposto no artigo 169.1 por remisión do 179.4 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública polo prazo de quince días a contar desde o día seguinte ao da inserción deste anuncio no Boletín Oficial da Provincia de A Coruña, para que os interesados poidan examinar o expediente e presentar as reclamacións que estimen oportunas. Se transcorrido dito prazo non se presentan alegacións, se considerará aprobado definitivamente o dito acordo. Santa Comba, 09 de abril de 2015. A Alcadesa-Presidenta Asdo.: Mª Josefa Pose Rodríguez
16/04/2015 | Administración LocalMunicipal
Carballo
Requirimento de limpeza de soar (Ord.022/2015)

O día 04/03/2015 formulouse reclamación sobre o estado dunha parcela situada no lugar da Feira de Berdillo, Artes, de Carballo, identificada catastralmente como 7136806NH2873N0000TL (superficie de 1868 m2), propiedade de D. Gelu Mcgrath Ould Sidi Mohamed. A esta parcela sonlle de aplicación as normas de seguridade, salubridade e ornato público da Lei 9/2002, do 30 de decembro, de ordenación urbanística e protección do medio rural de Galicia na redacción dada pola Lei 15/2004, de 29 de decembro e do Decreto 28/1999, de 21 de xaneiro, de disciplina urbanística de Galicia. Tamén son de aplicación os artigos 20 e 21 da Ordenanza municipal reguladora da limpeza, salubridade e hixiene no termo municipal de Carballo. O artigo 20 da ordenanza sinala que “os propietarios dos terreos deberán mantelos limpos, libres de restos e residuos e nas debidas condicións de hixiene, salubridade, seguridade e ornato público. En defecto destes, serán os que figuren como titulares catastrais os responsables do cumprimento das obrigas establecidas na presente ordenanza”. O artigo 21 recolle algunhas das obrigas, concretamente, a de “manter os predios limpos e libres de residuos” (21.1), a de “manter os predios libres de animais perigosos ou de focos potencialmente infecciosos, e realizar os labores preventivos que sexan necesarios” (21.2) ou a de “evitar o crecemento incontrolado de maleza […] así como controlar as plantacións, aínda que fosen crecementos accidentais” (21.3). No uso das atribucións que me confire a Lei 7/1985, do 2 de abril, reguladora das bases de réxime local, RESOLVO: Primeiro.- Requirir a D. Gelu Mcgrath Ould Sidi Mohamed a limpeza do soar da súa propiedade situado no lugar da Feira de Berdillo, Artes, de Carballo, identificado catastralmente como 7136806NH2873N0000TL (superficie de 1868 m2) por incumprimento das disposicións contidas nos artigos 20 e 21 da Ordenanza municipal reguladora da limpeza, salubridade e hixiene no termo municipal de Carballo. Segundo.- Conceder un prazo de vinte (20) días para que proceda á limpeza da parcela, contados a partir do seguinte ao da recepción da notificación desta resolución. Terceiro.- Transcorrido o prazo concedido sen que a persoa obrigada executase as medidas mencionadas, procederase polo Concello á execución subsidiaria dos traballos de limpeza, sendo o seu custe pola conta de vostede (artigo 98 Lei 30/92, de 26 de novembro, de réxime xurídico das administracións públicas e procedemento administrativo común), sen prexuízo da incoación do correspondente expediente sancionador, segundo as previsións da Ordenanza municipal reguladora da limpeza, salubridade e hixiene no termo municipal de Carballo e do Real decreto 1398/1993, polo que se aproba o Regulamento do procedemento para o exercicio da potestade sancionadora. Carballo, 08 de abril de 2015 O alcalde Evencio Ferrero Rodríguez
16/04/2015 | Administración LocalMunicipal
Mesía
Aprobación inicial expediente de suplemento de crédito

O Pleno municipal, en sesión celebrada o día 10 de abril de 2015, acordou aprobar inicialmente o expediente de modificación de créditos, mediante suplemento de crédito SC 1/2015, e abrir un prazo de información pública de quince días hábiles, contados a partir da publicación deste anuncio no boletín oficial da provincia, a efectos de que os interesados poidan examinar o expediente e presentar reclamacións ou suxestións ante o Pleno, de conformidade co disposto no artigo 177, en relación co 169 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais. Se finalizado o prazo de exposición ao público non se presentasen reclamacións, considerarase aprobado definitivamente o expediente. Mesía, 13 de abril de 2015. O alcalde, Asdo./ Mariano Iglesias Castro
16/04/2015 | Administración LocalMunicipal
Carballo
Orde de execución das tarefas de prevención e defensa contra os incendios forestais (Ord.049/2013)

O xefe do Servizo de Protección Civil redactou, en data 04 de outubro de 2013, un informe referente á situación da parcela sita en Bértoa, Carballo, identificada catastralmente como 6364603NH2866S0001FY (superficie de 120 m2), propiedade de D. Aaron Rafael Eireos Heghes, con DNI XXXXXXXXX. O departamento de Medio Ambiente informou, posteriormente, que o estado da parcela é análogo ao denunciado. É competencia das entidades locais a ordenación da execución das obras necesarias para conservar e manter a biomasa vexetal nas condicións precisas que eviten os incendios, en consonancia cos artigos 199.2 e 9.4 da lei 9/2002, de 30 de decembro, de ordenación urbanística e protección do medio rural de Galicia e de xeito máis concreto a ordenación e execución subsidiaria da xestión da biomasa nos termos dos artigos 22 e 23 da Lei 3/2007. A realización de traballos de prevención e defensa contra incendios forestais en faixas de especial protección con obxecto de protexer especialmente o espazo rural e os núcleos de población fronte a estes sinistros consistirán principalmente na realización de rozas (mecanizadas ou manuais) a feito e selectivo, respectando as especies vexetais protexidas pola lexislación vixente e os cultivos agrícolas. Tamén se procederá á tala de especies arbóreas, segundo se regula no artigo 21.1. b) da Lei 3/2007, do 09 de abril, de prevención e defensa contra incendios forestais. En cumprimento do disposto na Lei 3/2007, do 09 de abril, de prevención e defensa contra incendios forestais de Galicia (artigos 7, 21 e 22) e outras disposicións normativas relativas á prevención de incendios forestais (Decreto 105/2006, do 22 de xuño), RESOLVO: Primeiro.- Ordenar a D. Aaron Rafael Eireos Heghes, con DNI XXXXXXXXX, a realización das medidas de prevención relativas á prevención de incendios forestais na parcela da súa propiedade identificada catastralmente como 6364603NH2866S0001FY (superficie de 120 m2) sita en Bértoa, Carballo, de acordo co previsto no artigo 23.2 do Decreto 105/2006, do 22 de xuño, da Consellería de Medio Rural da Xunta de Galicia (DOG. nº 125 do 30/06/2006) e no artigo 21.1. b) da Lei 3/2007, de 09 de abril, de prevención e defensa contra incendios forestais (DOG. nº74 do 17/04/07). A realización das tarefas de prevención sinaladas nas franxas de protección farase polos titulares dos terreos afectados nos vinte (20) días naturais seguintes á notificación desta resolución. Segundo.- Rematado o prazo indicado no resolutivo anterior, sen que por parte dos titulares dos terreos se realizasen os traballos preventivos, procederase á execución subsidiaria por parte do Concello de Carballo de acordo co previsto no artigo 23 do Decreto 105/2006, do 22 de xuño, da Consellería de Medio Rural da Xunta de Galicia (DOG. nº 125 do 30/06/2006) e 96 e 98 da Lei 30/1992. Carballo, 08 de abril de 2015 O alcalde Evencio Ferrero Rodríguez
16/04/2015 | Administración ElectoralJuntas Electorales
Junta Electoral de Zona de Corcubión
Corrección de erros do anuncio 2015/4195 publicado no BOP número 69 do día 15 de abril de 2015

Producidos erros na transcrición do contido do anuncio 2015/4195 publicado no BOP número 69 do día 15 de abril de 2015, faise pública a seguinte corrección de erros: – Páxina 1/5: “… CENTRO CULTURAL DE CAMARIÑAS E PAVILLÓN POLIDEPORTIVO MUNICIPAL (todos os días da semana de 18. l00 a 24.00 horas). LOCAL DA CASA DA SOCIEDADE (todos os días da semana de 18.00 a 24.00 horas). CENTRO SOCIOCULTURAL E XUVENIL “CASA DO ALEMÁN” (todos os días da semana de 18.00 a 24.00 horas).” … CENTRO CULTURAL DE CAMARIÑAS E PAVILLÓN POLIDEPORTIVO MUNICIPAL (todos os días da semana de 18.00 a 24.00 horas). LOCAL DA CASA DA SOCIEDADE (todos os días da semana de 18.00 a 24.00 horas). CENTRO CULTURAL (Todos os días da semana de 18.00 a 24.00). CENTRO SOCIOCULTURAL E XUVENIL “CASA DO ALEMÁN” (todos os días da semana de 18.00 a 24.00 horas).” – Páxina 2/5: “… DOMUS ATLÁNTICA DE LIRA (todo o día). CASA DO MAR DE LIRA (de 18.00 a 23.00 horas). ESCOLA INFANTIL DE LARIÑO (todo o día).” “… DOMUS ATLÁNTICA DE LIRA (todo o día). CASA DO MAR DE LIRA (de 18.00 a 23.00 horas). CAMPO DOS REMEDIOS-LIRA (todo o día).” - Páxina 3/5, liñas 10 e 11: “… - LOCALIDADE DE MUXÍA (calquera horario). - LOCALIDADE DOS MUÍÑOS (a partir das 18.00 horas).” “… - LOCALIDADE DE MUXÍA. Polideportivo Municipal (calquera horario). - LOCALIDADE OS MUÍÑOS. CEIP de Os Muíños (a partir das 18.00 horas). …” O que se fai público para xeral coñecemento e efectos.
16/04/2015 | Administración LocalMunicipal
Noia
Secretaría
Edicto notificación Perfecto Suárez Pérez

Intentada a notificación persoal, esta non se puido practicar por ausente que consta no expediente, polo que se procede, de conformidade co previsto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e procedemento administrativo común, á publicación do presente anuncio, co fin de notificarlle ao interesado que con data 06 de marzo de 2015 a concelleira delegada de comercio, industria e turismo dita a resolución nº 543/2015 onde se declara extinguida a autorización concedida a D. Perfecto Suárez Pérez, con D. N. I. nº XXXXXXXXX, de ocupación de dominio público para o exercicio da venda ambulante no termo municipal de Noia, pola ausencia na instalación do posto do que é titular no mercado municipal os domingos na Rúa Curro. Tendo en conta que, en atención ao previsto no referido artigo 61 da Lei 30/1992, o acto non se publica na súa integridade, fáiselle saber ao interesado que o texto íntegro que se notifica así como o expediente se atopa á súa disposición nas dependencias da Secretaría Xeral da Casa do Concello situada na rúa Rosalía de Castro, 2 de Noia. Noia, 30 de marzo de 2015 O alcalde Asdo. Rafael García Guerrero
16/04/2015 | Administración LocalMunicipal
Mugardos
Anuncio de cobranza do padrón de taxas polo subministro de auga, recollida de lixo e sumidoiros do primeiro trimestre do ano 2015

Por resolución da Alcaldía de data 06.04.2015, aprobase o padrón cobratoria das taxas polo subministro de auga, recollida de lixo e sumidoiros do primeiro trimestre do ano 2015, que abrangue os meses de xaneiro-febreiro-marzo e as liquidacións resultantes do mesmo, cos seguintes datos: Exposición: Expoñer ao público tódolos datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, polo prazo de quince días, contados dende o seguinte ao da publicación no BOP do presente anuncio, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Prazo de cobro.- O prazo de cobro en período voluntario será de dous meses contados a partir do día seguinte ó da finalización da exposición pública. Transcorrido este prazo a débeda resultante será esixida pola vía de constrinximento, co recargo, xuros de demora e costas de exacción que procedan, de acordo có previsto nos artigos 26 e 28 da Lei Xeral Tributaria. Os contribuíntes poderán efectua-lo pagamento da débeda tributaria do seguinte xeito: a) Nas oficinas de recadación municipal, sitas na Avda. de Galicia, 45 baixo, de luns a venres, en horario das 9 ás 14 horas. b) Domiciliando os recibos que serán cargados nas respectivas contas dos constribuíntes. Recursos.- Contra as liquidacións incorporadas ó padrón tódolos interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo competente, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Mugardos, 8 de abril de 2015 O ALCALDE, ASDO) XOSÉ FERNÁNDEZ BARCIA
16/04/2015 | Administración LocalMunicipal
Carnota
Inicio de baixa de oficio no padrón de habitantes

ANUNCIO Inicio do procedemento de baixa de oficio no padrón municipal de habitantes De conformidade co disposto no artigo 72 do Regulamento de poboación e demarcación territorial das entidades locais, esta Alcaldía ditou, en data 16/03/2015, unha resolución pola que se ordea incoar o procedemento de baixa de oficio no padrón municipal de habitantes a nome de Sallam Bastande Cariello, con tarxeta de residencia n.º X06109811E, polo incumprimento da lexislación vixente, ao figurar empadroado incumprindo os requisitos establecidos no artigo 54 do citado regulamento. Debido a que non foi posible practicar a notificación no enderezo do interesado, de conformidade co artigo 59.5 da Lei 30/1992, de 26 de novembro, ábrese un prazo de 10 días, contados desde o seguinte ao da publicación deste anuncio no Boletín Oficial da Provincia e no taboleiro de anuncios do Concello, para que o interesado presente ante esta Alcaldía as alegacións que considere oportunas respecto a súa situación no padrón de habitantes. De non presentar alegacións en prazo, procederase á baixa de oficio da inscrición padroal, unha vez recibido o informe favorable do Consello de Empadroamento. Carnota, 07 de abril de 2015. O alcalde Ramón Noceda Caamaño
16/04/2015 | Administración LocalMunicipal
Ribeira
Vehículos abandonados

Por medio desta cédula e, en cumprimento do disposto no artigo 59 da Lei 30/1992, do 26 de novembro, en relación co artigo 86º da Lei de tráfico, circulación de vehículos a motor e seguridade viaria, notifícaselle ós interesados que se relacionan no anexo a resolución de Alcaldía, na que se lles require en calidade de propietarios dos vehículos relacionados para que no prazo de 1 mes, contado a partir da publicación desta resolución, procedan á retirada dos vehículos do lugar onde se atopan estacionados na vía publica en estado de abandono ou no depósito municipal, sito no polígono de Xarás, s/n, de Riveira, previo pago das taxas establecidas pola Ordenanza Fiscal nº 26 de retirada, inmobilización e depósito de vehículos na vía pública e camiños adxacentes (Boletín Oficial da Provincia de A Coruña, núm.274 do xoves 31 de decembro de 2009). Transcorrido o devandito prazo sen efectua-la retirada dos vehículos, procedérase ó seu tratamento como residuo sólido urbano, ordenando o traslado do vehículo a un Centro Autorizado de Tratamento de Vehículos para a súa posterior destrución e descontaminación: E para que conste e lles sirva de notificación ós interesados de enderezo descoñecido e a aqueles que, intentada a notificación, non se lles puido practicar, en cumprimento do artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común, expido e asino esta cédula en Riveira, a 8 de marzo de 2015. O ALCALDE, D. Manuel Ruiz Rivas 1. Turismo: Seat Córdoba, matricula 1401-BGX; titular: Mihaela RIUDEUBAS LUCANU, HENRY JOSEPH: XXXXXXXXX; data da retirada: 15/10/2014 (inmobilización 44/2015). 2. Turismo: Seat Toledo, matricula C-8142-CC; titular: Xosé KOWALEWSKI D'ARRIGO, JESUA ALINA IONELA:XXXXXXXXX; data da retirada: 12/11/2014 (inmobilización 47/2014). 3. Turismo: Seat Abica, matricula C-8265-BT; titular: Xosé Manuel VAANANEN CASALE, VALENTIN ANTONIO: XXXXXXXXX; data da retirada: 25/11/2014 (Acta Retirada 293/2014). 5. Furgón: Citroen JUMPY, matricula PO-5223-BN; titular: Xavier SINDREU HERBOSA, HUGO ANTONIO PAUNA DURAN: XXXXXXXXX; data da retirada: 21/09/2014 (inmobilización 41/2014). 6. Ciclomotor: Yamaha DT 50 RSM, matricula C-2532-BRS; titular: Juan Carlos CALLEJA BAIO, FLORIN LUIS VALERIANO: XXXXXXXXX; data da retirada: 07/09/2012 (inmobilización 36/2012). 7. Turismo: Chevrolet Matiz, matricula 5936-DRD; titular: Fernando AIT HAMMOU, ISABEL IRENE MEDKOURI: XXXXXXXXX; data da retirada: 07/08/2014 (inmobilización 34/2014). 9. Furgón: Citroen Jumpy, matricula 2788-BDW; titular: Paloma María AICH CALPENA, SOSO ANDREA MARCELA: XXXXXXXXX; data da retirada: 29/11/2014 (Acta retirada 244/2014). 11. Ciclomotor: Piagio, matricula CARECE; titular: DESCOÑECIDO; data da retirada: 12/09/2012 (inmobilización 37/2012).
16/04/2015 | Administración LocalMunicipal
Noia
Secretaría
Edicto notificación Alba Aurora Jiménez Jiménez

Intentada a notificación persoal, esta non se puido practicar por ausente que consta no expediente, polo que se procede, de conformidade co previsto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e procedemento administrativo común, á publicación do presente anuncio, co fin de notificarlle ao interesado que con data 05 de marzo de 2015 a concelleira delegada de comercio, industria e turismo dita a resolución nº 542/2015 onde se declara extinguida a autorización concedida a Dna. Alba Aurora Jiménez Jiménez, con D. N. I. nº XXXXXXXXX, de ocupación de dominio público para o exercicio da venda ambulante no termo municipal de Noia, pola ausencia na instalación do posto do que é titular no mercado municipal os domingos na Rúa Curro. Tendo en conta que, en atención ao previsto no referido artigo 61 da Lei 30/1992, o acto non se publica na súa integridade, fáiselle saber ao interesado que o texto íntegro que se notifica así como o expediente se atopa á súa disposición nas dependencias da Secretaría Xeral da Casa do Concello situada na rúa Rosalía de Castro, 2 de Noia. Noia, 30 de marzo de 2015 O alcalde Asdo. Rafael García Guerrero
16/04/2015 | Otras Entidades y Anuncios ParticularesUniversidades
Universidade da Coruña
Facultade de Ciencias da Educación
Anuncio de acordo de inicio de expediente de recadación de prezos públicos de matrícula

Ao non poder levar a cabo a notificación persoal á interesada, en aplicación do disposto no artigo 59.5 da Lei 30/92, de 26 de novembro, de Réxime xurídico das administración públicas e do procedemento administrativo común, públícase para os efectos de notificación, o acordó de inicio de expediente de recadación de presos públicos de matrícula. De acordo co disposto no artigo 5 da Resolución Reitoral do 27 de abril de 2012 sobre o Procedemento para a recadación de “impagados” por prezos públicos de matrícula, durante o prazo de 10 días naturais, contados desde o seguinte ao da publicación deste anuncio, o interesado terá á súa disposición o expediente para que de acordó co artigo 84 da Lei 30/92 de 26 de novembro, poida alegar e presentar os documentos/xustificantes que estimen pertinentes ante a Administración da Facultade de Ciencias da Educación, Campus de Elviña, na Coruña, teléfono 981 167000, extensión 4608. A Coruña, 30 de marzo de 2015 A Decana, Ana Iglesias Galdo
16/04/2015 | Administración LocalMunicipal
Noia
Secretaría
Relación de opositores aprobados

En cumprimento do artigo 23 do Real Decreto 364/1995, de 10 de marzo, polo que se aproba o Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado, unha vez concluídas as probas do proceso extraordinario de funcionarización para os postos de xefe de Xestión Tributaria, técnico en cultura A1, axente de Desenvolvemento Local, economista Axente de Desenvolvemento Local, técnico en cultura A2, dous arquitectos técnicos, un administrativo e catro auxiliares administrativos convocado polo Concello de Noia. Procédese a anunciar a relación de opositores, que é a seguinte: Segundo a citada Base 8 os aspirantes propostos aportarán ante a Administración, dentro do prazo de vinte días naturais desde que se publican no taboleiro de editos do Concello, os documentos acreditativos das condicións de capacidade e requisitos esixidos na convocatoria. Quen dentro do prazo indicado, e salvo os casos de forza maior, non presentasen a documentación o da mesma se deducise que carecen dalgún dos requisitos esixidos, non poderán ser nomeados, quedando anuladas todas as súas actuacións, sen prexuízo da responsabilidade en que puidesen ter incorrido por falsidade nas súas solicitudes de participación. Noia, 9 de abril de 2015 O alcalde en funcións, Bieito González Domínguez
16/04/2015 | Administración LocalMunicipal
Narón
Departamento de Obras e Urbanismo
Notificación por comparecencia

ANUNCIO De conformidade co disposto no artigo 59.5 da Lei 30/1992, do 26 de novembro, de réxime xurídico das administración públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal por dúas veces, emprázase aos interesados que se sinalan no anexo para ser notificados por comparecencia. A notificación da comunicación previa de transmisión de titularidade da licenza de apertura do expediente CT-43/2013 foi asinada o día 16/02/2015, a do expediente CT-20/2014 o día 12/12/2014, a do expediente CT-43/2013 o día 29/09/2014, a do expediente CT-46/2014 o día 24/09/2014, as dos expedientes CT-54/2014 e CT-60/2014 o día 14/11/2014 e as do expediente CT-5/2015 o día 13/02/2015, todas elas polo secretario xeral deste concello. A comparecencia deberá efectuarse no prazo de dez días contados dende o seguinte ó da publicación deste anuncio, perante o Departamento de Urbanismo do Concello de Narón (6.º andar), con enderezo na praza de Galicia, s/n, en horario de 8.30 a 13.30 horas, de luns a venres. Logo de transcorrer o dito prazo sen efectuarse a comparecencia, a notificación entenderase producida dende o día seguinte á do vencemento do prazo sinalado para comparecer. Narón, 8 de abril de 2015. O ALCALDE Asdo.: José M. Blanco Suárez ANEXO
16/04/2015 | Administración LocalMunicipal
Carballo
Anuncio de aprobación dos prezos públicos do programa “Primavera Endanza 2015” do concello de Carballo

A Xunta de Goberno Local, en sesión ordinaria celebrada o día 6 de abril de 2015, aprobou os prezos públicos para o programa “Primavera ENDANZA 2015”, que se celebrará entre o 17 e 30 de abril de 2015 no concello de Carballo. Inclúe cinco espectáculos e varias actividades complementarias de achegamento á danza contemporánea. Ofértase un bono cun prezo ordinario de 13€ e un prezo reducido de 10€, para asistir a todos os espectáculos de Primavera enDanza, (A Orixe, Xoga, Que volvan as flores, Fume e Lowland). O que se publica para xeral coñecemento. Carballo, 7 de abril de 2015 O Alcalde D. Evencio Ferrero Rodríguez
16/04/2015 | Administración LocalMunicipal
Brión
Edicto de delegación de funcións da Alcaldía

EDICTO Por esta Alcaldía, con data 9 de abril de 2015, ditouse a seguinte resolución: Tendo previsto ausentarme do termo municipal no período comprendido entre os días 13 e 17 de abril de 2015, ámbolos dous incluídos, e vistos os artigos 44 e 47 do R. D. 2568/1986, do 28 de novembro, resolvo: 1.º) Delegar o exercicio das funcións da Alcaldía no tenente de alcalde, D. José Pedro Cambón Fernández, durante o prazo sinalado.2.º) Que se notifique esta resolución ao interesado para o seu coñecemento e efectos e se publique no B. O. P.3.º) Da presente resolución darase conta ao Pleno na primeira sesión que celebre, consonte co artigo 44.4 do R. O. F. O que se fai público para xeral coñecemento. Brión, 9 de abril de 2015. O alcalde José Luis García García
16/04/2015 | Administración LocalMunicipal
Ortigueira
Secretaría
Aprobación definitiva expediente de transferencia de crédito

Tendo quedado definitivamente aprobado polo Pleno deste Concello o expediente de Transferencia de crédito, por acordo do Pleno adoptado en sesión celebrada o día 11 de marzo de 2015 e polo transcurso do prazo de 15 de días de exposición ó público, en cumprimento do disposto no artigo 169.3 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais, faise público que o Orzamento do ano 2011, trala entrada en vigor do devandito expediente, tanto no estado de gastos como no estado de ingresos, correspondendo a cada capítulo as cantidades que de seguido se expresan, segundo o seguinte detalle Ortigueira, 9 de de abril de 2015 O ALCALDE Rafael J. Girón Martínez
16/04/2015 | Administración LocalMunicipal
Narón
Departamento de Obras e Urbanismo
Notificación por comparecencia

ANUNCIO De conformidade co disposto no artigo 59.5 da Lei 30/1992, do 26 de novembro, de réxime xurídico das administración públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal por dúas veces, emprázase ao interesado que se sinala no anexo para ser notificado por comparecencia. O oficio ampliando o prazo por 20 días para presentar a documentación foi asinada polo concelleiro-delegado de Urbanismo o día 05/02/2015 e o oficio de comunicación de acceso a un expediente de construción de edificio foi asinado o día 02/03/2015 polo concelleiro-delegado de Urbanismo. A comparecencia deberá efectuarse no prazo de dez días contados dende o seguinte ó da publicación deste anuncio, perante o Departamento de Urbanismo do Concello de Narón (6.º andar), con enderezo na praza de Galicia, s/n, en horario de 8.30 a 13.30 horas, de luns a venres. Logo de transcorrer o dito prazo sen efectuarse a comparecencia, a notificación entenderase producida dende o día seguinte á do vencemento do prazo sinalado para comparecer. Narón, 8 de abril de 2015. O ALCALDE José M. Blanco Suárez ANEXO
16/04/2015 | Administración LocalMunicipal
Carballo
Execución subsidiaria das tarefas de limpeza de soar (Ord.097/2014)

Con data 30/09/2014, rexistro de saída número 4959, remitíuselle a D. Luis Emanuel Manolea Hebrero, con DNI XXXXXXXXX, resolución desta Alcaldía de 29/09/2014 na que se lle requiría a limpeza do soar con referencia catastral 5042808NH2854S0001ZF, situado na rúa Río Xallas, de Carballo. A notificación non se puido practicar, polo que se publicou un anuncio deste requirimento no Boletín Oficial da Provincia número 49, do 13/03/2015. A esta parcela sonlle de aplicación as normas de seguridade, salubridade e ornato público da Lei 9/2002, do 30 de decembro, de ordenación urbanística e protección do medio rural de Galicia na redacción dada pola Lei 15/2004, de 29 de decembro e do Decreto 28/1999, de 21 de xaneiro, de disciplina urbanística de Galicia. Igualmente, é de aplicación a Ordenanza municipal reguladora da limpeza, salubridade e hixiene no termo municipal de Carballo (BOP número 147, do 03/08/2012). O artigo 20 da ordenanza sinala que “os propietarios dos terreos deberán mantelos limpos, libres de restos e residuos e nas debidas condicións de hixiene, salubridade, seguridade e ornato público. En defecto destes, serán os que figuren como titulares catastrais os responsables do cumprimento das obrigas establecidas na presente ordenanza”. O artigo 21 recolle algunhas das obrigas, concretamente, a de “manter os predios limpos e libres de residuos” (21.1), a de “manter os predios libres de animais perigosos ou de focos potencialmente infecciosos, e realizar os labores preventivos que sexan necesarios” (21.2) ou a de “evitar o crecemento incontrolado de maleza […] así como controlar as plantacións, aínda que fosen crecementos accidentais” (21.3). O artigo 25.1 da ordenanza sinala que “transcorrido o prazo concedido para dar cumprimento á orde de execución, o sr. Alcalde, ou órgano ou persoa en quen delegue, procederá a ordenar a execución subsidiaria ou a execución forzosa mediante imposición de multas coercitivas”, e o artigo 25.2 que “para garantir a efectividade da execución forzosa, poderánselle impoñer multas coercitivas ao responsable cun importe que oscilará entre os 300 € e os 3.000 €”. Transcorrido o prazo establecido, non se cumpriu coa limpeza do soar á que facía referencia a resolución notificada, polo que esta Alcaldía, RESOLVE: Primeiro.- Proceder á execución subsidiaria das tarefas de limpeza do soar con referencia catastral 5042808NH2854S0001ZF, situado na rúa Río Xallas, de Carballo, propiedade de D. Luis Emanuel Manolea Hebrero, con DNI XXXXXXXXX. A execución subsidiaria levarase a cabo o próximo martes, 19 de maio de 2015, ás 10.00 horas, por parte do Concello de Carballo. Os custos dos traballos realizados serán por conta de D. Luis Emanuel Manolea Hebrero. Segundo.- Notificar esta resolución á parte interesada, así como á Brigada Municipal de Obras, Policía Local e Oficina Técnica Municipal. Carballo, 08 de abril de 2015 O alcalde Evencio Ferrero Rodríguez
16/04/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.47857. Invernadoiro. Concello da Laracha

Elena Rosario Ennouri Galean, solicita de Augas de Galicia por atoparse nas marxes do río Lagareira, a autorización de obras, na parcela de referencia catastral 9796501NH3899N0001XR, no lugar de Cendón, parroquia de Erboedo (Santa María), Concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47857. As obras solicitadas consisten na instalación dun invernadoiro, cunhas dimensións de 10,00x8,00 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 26 de marzo de 2015 O xefe do servizo territorial Néstor Rodríguez Arias
27/04/2015 | Administración LocalMunicipal
Ordes
Información pública aprobación inicial expediente de modificación de créditos 1P CE-SC/2015

O pleno corporativo municipal, en sesión extraordinaria, de data 17 de abril de 2015, aprobou inicialmente o expediente de modificación de créditos: crédito extraordinario-suplemento de crédito nº 1P CE-SC/2015 De conformidade co establecido no art.112.3 da Lei 7/1985, de 2 de abril, e art.169.1 y 177.2 del Real Decreto Lexislativo 2/2004, de 5 de marzo, ábrese un trámite de información pública por prazo de quince días, a contar dende o seguinte ao de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as reclamacións que estimen oportunas. No caso de que no se presenten reclamacións, entenderase definitivamente adoptado o acordo ata entonces provisional. Ordes, 17 de abril de 2015 O Alcalde-Presidente Manuel Regos Boquete
27/04/2015 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución de inscrición e publicación dos anexos 1 a 8 do convenio colectivo de Megasa Siderúrgica, S. L.

Resolución de inscrición e publicación dos anexos 1 a 8 do convenio colectivo de Megasa Siderúrgica, S. L. Advertido erro material na publicación do convenio colectivo da empresa MEGASA SIDERÚRGICA, S. L., publicado no BOP do 24 de marzo de 2015, por terse omitido os anexos 1 a 8 relativos ás distribucións horarias dos sistemas de traballo de quendas rotativas aos que fai referencia o artigo 22 do convenio e que forman parte do mesmo, acórdase a publicación desta corrección. A Coruña, 9 de abril de 2015. Xefa territorial da Consellería de Traballo e Benestar da Coruña Maria Quintina Escandell Minero
27/04/2015 | Administración LocalMunicipal
Mugardos
Lista aberta para a contratación laboral temporal de auxiliares de policía local

Ponse en xeral coñecemento que pola resolución da alcaldía núm.289/2015, de 17.04.2015, deixouse sen efecto a lista de aberta para a contratación laboral temporal de auxiliares de Policía Local aprobada por resolución da alcaldía núm.385/2013, de 24.05.2013 por ter sido convocado o proceso selectivo para a contratación dun auxiliar de Policía Local. Mugardos, 20 de abril de 2015. O ALCALDE, ASDO. XOSÉ FERNÁNDEZ BARCIA
27/04/2015 | Administración LocalMunicipal
Ames
Anuncio de contratación do “Servizo dos programas lúdicos” no Concello de Ames

1. Organismo: Concello de Ames 2. Dependencia que tramita o expediente: Servizo de Contratación a) Contratación do Servizo dos Programas Lúdicos. b) División por lotes e número: Non c) Lugar de execución: Concello de Ames. d) Prazo de execución: A duración inicial do contrato é de 2 tempadas (2015/2016 e 2016/2017) desenvolvéndose a tempada nos períodos vacacionais dos meses de setembro, decembro, primavera e xuño, dando comenzo o contrato no período vacacional de setembro, coincidindo co inicio do curso escolar, podendo prorrogarse anualmente de maneira expresa por tempada ata un máximo de 4 tempadas. a) Tramitación: ordinaria b) Procedemento: aberto. c) Forma: varios criterios de adxudicación.4.- Orzamento: Valor estimado do contrato: 96.000 €uros, mais 9.600 €uros de IVA, facendo un valor total do contrato de 105.600 €uros.5.- Garantía provisional: Non se esixe a) Entidade: Concello de Ames. b) Domicilio: Praza do Concello s/n- Bertamiráns c) Localidade e código postal: Ames ( A Coruña) 15.220 d) Teléfono: 981 883002 e) Telefax: 981 884929 f) Data límite de obtención de documentos e información: ata á data de finalización de presentación de proposicións. Presentación de ofertas: Os licitadores poderán presentar as proposicións no rexistro xeral do Concello de Ames, ata as 14:00 horas no prazo de 15 días naturais contados a partir do día seguinte a publicación do anuncio de licitación no Boletín Oficial da Provincia.1. Documentación a presentar: A sinalada no prego de cláusulas administrativas particulares.2. Lugar de presentación: Rexistro do Concello de Ames. Concello de Ames Praza do Concello s/n-Bertamiráns. Ames (A Coruña) 15.220 3. Admisión de variantes (concurso): non se admiten. · Entidade: Concello. · Domicilio: Praza do Concello s/n – Bertamiráns · Localidade: Ames. · Data e hora: Indicarase cunha antelación mínima de 2 días hábiles no perfil do contratante e no taboleiro de anuncios do Concello.9.- Gasto de anuncios. O adxudicatario estará obrigado a pagar todos os gastos de publicación de anuncios de licitación, de ser o caso, e doutros que se puidesen inserir por causa do obxecto do contrato ou en cumprimento da lexislación vixente.10.- Portal informático ou páxina web onde figuren as informacións relativas á convocatoria ou onde se poden obter os pregos: www.concellodeames.org. (perfil do contratante) Ames, 10 de abril de 2015 O alcalde Santiago V. Amor Barreiro